ປ່ຽນໃໝ່ການເຄື່ອນໄຫວຂອງສະຫະພັນແມ່ຍິງທຸກຂັ້ນຢ່າງບໍ່ຢຸດຢັ້ງ
ທ່ານນາຍົກລັດຖະມົນຕີ ຫງວຽນຊວນຟຸກ ເຮັດວຽກ
ກັບຄະນະປະທານສະຫະພັນແມ່ຍິງ ຫວຽດນາມ
(ພາບສຳນັກຂ່າວສານຫວຽດນາມ)
ປ່ຽນໃໝ່ການເຄື່ອນໄຫວຂອງສະຫະພັນແມ່ຍິງທຸກຂັ້ນຢ່າງບໍ່ຢຸດຢັ້ງ ນັ້ນແມ່ນຄຳເຫັນຊີ້ນຳຂອງທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ທີ່ການເຮັດວຽກກັບຄະນະປະທານສະຫະພັນແມ່ຍິງ ຫວຽດນາມ ໃນຕອນເຊົ້າວັນທີ 09/07, ເພື່ອເພີ່ມທະວີວຽກງານສົມທົບກັນລະຫວ່າງສະຫະພັນແມ່ຍິງ ແລະ ລັດຖະບານ, ແນໃສ່ເສີມຂະຫຍາຍບົດບາດຂອງອົງການການເມືອງ - ສັງຄົມສຳຄັນນີ້ກ່ວາອີກ ໃນການປະຕິບັດບັນດາຈຸດໝາຍພັດທະນາເສດຖະກິດ - ສັງຄົມ, ຄວາມສະເໝີພາບລະຫວ່າງຍິງ - ຊາຍ. ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ: ໃນໄລຍະຈະມາເຖິງ, ສະຫະພັນແມ່ຍິງ ຫວຽດນາມ ຄວນຍູ້ແຮງການປະຕິບັດໂຄງການສະເໝີພາບລະຫວ່າງຍິງ - ຊາຍ, ຍົກສູງອັດຕາພະນັກງານຍິງໃນບັນດາອົງການປົກຄອງທຸກຂັ້ນ, ອົງການໂດຍປະຊາຊົນເລືອກຕັ້ງ; ສະຫະພັນແມ່ຍິງທຸກຂັ້ນສືບຕໍ່ຫັນວິທີການ, ຮູບການເຄື່ອນໄຫວເປັນຫລາຍຮູບຫລາຍແບບກ່ວາອີກ. ທ່ານນາຍົກລັດຖະມົນຕີ ຮຽກຮ້ອງວ່າ: ອຳນາດການປົກຄອງທຸກຂັ້ນ ເອົາໃຈໃສ່ເປັນປະຈຳ, ສ້າງເງື່ອນໄຂໃຫ້ແກ່ການເຄື່ອນໄຫວຂອງສະຫະພັນ, ເອົາໃຈໃສ່ຫລາຍກ່ວາອີກເຖິງການເບິ່ງແຍງດູແລ, ໜູນຊ່ວຍແມ່ຍິງທຸກຍາກ, ແມ່ຍິງປະສົບກັບຄວາມຫຍຸ້ງຍາກທີ່ບືນຕົວຂຶ້ນໃນຊີວິດການເປັນຢູ່. ກ່ຽວກັບເລື່ອງສົມທົບກັນລະຫວ່າງສະຫະພັນແມ່ຍິງ ຫວຽດນາມ ກັບ ລັດຖະບານ, ທ່ານນາຍົກລັດຖະມົນຕີ ເນັ້ນໜັກວ່າ ຄວນເພີ່ມທະວີການຮ່ວມມືໂຄສະນາເຜີຍແຜ່ເຖິງແມ່ຍິງໃນທົ່ວປະເທດ ແຜນນະໂຍບາຍ, ແນວທາງຂອງພັກ, ກົດໝາຍຂອງລັດ, ປຸກລະດົມ, ໜູນຊ່ວຍເອື້ອຍນ້ອງຮ່ວມແຮງຮ່ວມໃຈພັດທະນາເສດຖະກິດ - ສັງຄົມ ສ້າງຄວາມຮັ່ງມີໃຫ້ຄອບຄົວ ແລະ ສັງຄົມ.
(ແຫຼ່ງຄັດຈາກ VOV)